SET เปิดรูด 16 จุด หลุดแนวรับ 1,560 วิตกคลัสเตอร์ “โควิด” ระลอกใหม่
SET เปิดรูด 16 จุด หลุดแนวรับ 1,560 วิตกคลัสเตอร์ “โควิด” ระลอกใหม่
7 เม.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.04 น. อยู่ที่ 1,561.41 จุด ลบ 18.25 จุด หรือ 1.16% สูงสุดที่ 1,567.86 จุด ต่ำสุดที่ 1,558.57 จุด มูลค่าการซื้อขาย 1.19 หมื่นล้านบาท
ด้าน บล.ฟินันเซีย ไซรัส แนวโน้มตลาดวันนี้ คาด SET Index มีโอกาสอ่อนตัวลงต่อเนื่องโดยมีแนวรับสำคัญที่ 1,560 จุด บรรยากาศการลงทุนต่างประเทศโดยรวมไม่มีประเด็นกดดัน แต่เกิดจากปัจจัยเฉพาะตัวคือการระบาดของ COVID-19 คลัสเตอร์ใหม่ โดยเฉพาะการที่กำลังเข้าสู่ช่วงวันหยุดสงกรานต์ ซึ่งจะมีการเดินทางมากและมีความเสี่ยงลุกลามระบาดเป็นวงกว้าง จึงแนะนำให้รอทยอยสะสมหุ้นพื้นฐานใหม่ในช่วงปรับฐาน ส่วนระยะสั้นเน้นเลือกเก็งกำไรหุ้นที่มีปัจจัยบวกเฉพาะตัวและมีแนวโน้มกำไรไตรมาส 1/64 แข็งแกร่ง  กลยุทธ์ : เลือกลงทุนในหุ้นที่มีประเด็นบวกเฉพาะตัวและคาดกำไรไตรมาส 1/64 แข็งแกร่ง / รอทยอยสะสมหุ้นพื้นบานกลับในช่วงตลาดพักฐาน
 